SCB ทำบุญครบรอบ 114 ปี ก่อตั้งธนาคารไทยแห่งแรก
SCB ทำบุญครบรอบ 114 ปี ก่อตั้งธนาคารไทยแห่งแรก ณ ธนาคารไทยพาณิชย์ สำนักงานใหญ่ธนาคารฯ
3 ก.พ. 2564

เนื่องในโอกาสครบรอบ 114 ปี วันคล้ายวันก่อตั้งธนาคารไทยพาณิชย์ จำกัด (มหาชน) หรือ SCB ซึ่งตรงกับวันที่ 30 มกราคม 2564 ธนาคารฯได้จัดพิธีทำบุญเลี้ยงพระ เพื่อความเป็นสิริมงคล และจัดพิธีถวายพานพุ่มสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัวและพระอนุสาวรีย์พระเจ้าบรมวงศ์เธอกรมหมื่นมหิศรราชหฤทัย ผู้ทรงก่อตั้งธนาคารไทยพาณิชย์ เพื่อน้อมรำลึกถึงพระมหากรุณาธิคุณ
โดยมี ดร.วิชิต สุรพงษ์ชัย นายกกรรมการ ร่วมด้วย อาทิตย์ นันทวิทยา ประธานเจ้าหน้าที่บริหารและประธานกรรมการบริหาร ธนาคารไทยพาณิชย์ พร้อมด้วยกรรมการและคณะผู้บริหารร่วมในพิธี ณ ธนาคารไทยพาณิชย์ สำนักงานใหญ่ ธนาคารฯ พร้อมก้าวสู่ปีที่ 115 ของการดำเนินธุรกิจ เพื่อสร้างคุณค่าให้แก่ลูกค้า สังคม และประเทศชาติอย่างยั่งยืนต่อไป